‘সিনেমা ভরসাও দেয়’, উত্তরবঙ্গের পাশে ঋতুপর্ণা-প্রসেনজিৎ

কলকাতা: একটানা ভারীবৃষ্টি ও ধসে তছনছ হয়েগিয়েছে উত্তরবঙ্গ (North Bengal Floods) । লাগাতার বৃষ্টির সঙ্গে ভুটান পাহাড় থেকে নেমে আসা জলে প্লাবিত আলিপুরদুয়ার, কোচবিহার, জলপাইগুড়ি জেলার বিস্তীর্ণ অঞ্চল। এই পরিস্থিতিতে শোকপ্রকাশ না করে কার্নিভালে যোগ দেওয়ায় টলিউড তারকাদের সমালোচনার মুখে পড়তে হয়! এমন আবহেই বিধ্বস্ত উত্তরবঙ্গের উদ্দেশে সাহায্যের হাত বাড়ানোর কথা ঘোষণা করল টলিউড (Tollywood। বন্যা-ধস বিধ্বস্ত মানুষের পাশে দাঁড়াতে একজোট হয়ে উদ্যোগ নিয়েছেন টালিগঞ্জের কলাকুশলীরা। নেতৃত্বে রয়েছেন প্রসেনজিৎ চট্টোপাধ্যায়, (Prosenjit Chatterjee) দেব (Dev) প্রমুখরা।

টলিপাড়ার অন্যান্য তারকাদের সঙ্গে হাত মিলিয়ে তাঁরা এগিয়ে এসেছেন বন্যাবিধ্বস্ত উত্তরবঙ্গের পাশে। বাংলা সিনে দুনিয়ার অন্যতম দুই অভিনেতা ও অভিনেত্রী প্রসেনজিৎ, ঋতুপর্ণা সহ একাধিক তারকা সোশ্যাল মিডিয়ায় পোস্ট করেছেন। প্রসেনজিৎ তাঁর স্যোশাল মিডিয়ায় লিখেছেন, – ‘দুর্গাপুজোর বাংলা সিনেমা মানুষকে আনন্দ দিতে পেরেছে। কিন্তু প্রকৃতি সেই উদযাপনে বাধা দিয়েছে।উত্তরবঙ্গের মানুষের তীব্র কান্না আমরা অনুভব করছি। হাতে হাত ধরে তাঁদের লড়াইয়ের অংশীদার হওয়ার তাগিদও আজ আমরা অনুভব করছি। কারণ উত্তরবঙ্গের মানুষ ছাড়া আমাদের সিনেমা, আমাদের অস্তিত্ব অসম্পূর্ণ। তিনি আরও লেখেন – সিনেমা শুধু বিনোদন দেয় না, ভরসাও দেয়। সেই বার্তা দিয়েই উত্তরবঙ্গের মানুষের পাশে দাঁড়াতে আহ্বান জানিয়েছেন সকলের। জানা গেছে, টলিউডের তারকা ও কলাকুশলীরা মিলে এখনও পর্যন্ত প্রায় ২০ লক্ষ টাকা ত্রাণ তহবিলের জন্য তুলেছেন। সেই অর্থ মুখ্যমন্ত্রীর ত্রাণ তহবিলে তুলে দেওয়া হবে।

আরও পড়ুন: বাংলার গণ্ডি পেরিয়ে সারা দেশে মুক্তি পেতে চলেছে ‘দেবী চৌধুরানী’

অন্যদিকে বিপর্যস্ত উত্তরবঙ্গে ত্রাণ পাঠিয়েছেন দেব। ত্রাণ বিলির বেশকিছু ছবি ভাগ করে নিয়ে টলিউড সুপারস্টার লিখেছেন, “উত্তরবঙ্গের এই কঠিন সময়ে আমি পাশে আছি। প্রার্থনা করি সবাই সুস্থ থাকুক ও এই কঠিন সময় খুব তাড়াতাড়ি কেটে যাক। রুক্মিণী মৈত্র অবশ্য একদিন আগেই নিজের পরবর্তী সিনেমার টিজার লঞ্চ বাতিল করেছেন উত্তরবঙ্গের কথা মাথায় রেখে। সোমবার থেকে উত্তরবঙ্গে রয়েছেন মুখ্যমন্ত্রী মমতা বন্দ্যোপাধ্যায়। মঙ্গলবারও দুর্গত এলাকা পরিদর্শনে যান তিনি। আশ্বাস দিয়েছেন, ক্ষতিগ্রস্তদের পাশে থাকার।

অন্য খবর দেখুন